พบศพสาว ตายปริศนานานร่วมเดือน วิญญาณเคยสิงเพื่อนบ้าน บอกถูกฆ่าทิ้งน้ำ
พบศพหญิงวัยกลางคน เสียชีวิตปริศนาในป่าริมแม่น้ำแม่กลอง ญาติมาดูถึงกับทรุด บอกหายออกจากบ้านหลังไปร่วมงานศพสามี ทำบุญครบ 100 วัน พร้อมสุนัข ก่อนสุนัขกลับมาบ้าน แต่ผู้ตายไม่กลับมาด้วย สงสัยถูกลวงมาฆ่าข่มขืน อีกทั้งเพื่อนบ้านเคยมีอาการคล้ายถูกผีเข้า บอกผู้ตายถูกลวงไปฆ่า ทิ้งศพในน้ำ ,เมื่อเวลา 11.55 น. วันที่ 24 มิ.ย. ร.ต.อ. สมยศ นิสัยดี รองสารวัตร (สอบสวน) สภ.สำรอง อ.ท่าม่วง จ.กาญจนบุรี ได้รับแจ้งเหตุจากศูนย์วิทยุ มูลนิธิมิราเคิลออฟไลฟ์ประจำจังหวัดกาญจนบุรี ว่า มีชาวบ้านพบศพเป็นหญิงไม่ทราบชื่อ สภาพศพเริ่มเน่าเปื่อย อยู่ภายในป่าริมแม่น้ำแม่กลอง พื้นที่หมู่ 5 บ้านส้มเสี้ยว ต.ท่าตะคร้อ อ.ท่าม่วง จึงเดินทางไปตรวจสอบพร้อมด้วยเจ้าหน้าที่มูลนิธิมิราเคิลออฟไลฟ์ฯ และแพทย์เวรโรงพยาบาลสมเด็จพระสังฆราชองค์ที่ 19 (ท่าม่วง),ที่เกิดเหตุอยู่ลึกเข้าไปในไร่ข้าวโพด ที่มีทางเดินลงไปในป่าริมแม่น้ำแม่กลอง ริมทางเดินพบรองเท้าแตะแบบสวมของผู้หญิงเปลือยส้น จำนวน 1 คู่ ตกอยู่ ห่างจากจุดที่พบรองเท้าประมาณ 100 เมตร พบร่างของผู้เสียชีวิตเป็นหญิงนอนคว่ำหน้าอยู่ ห่างจากตลิ่งประมาณ 10 เมตร สภาพศพเริ่มที่จะเน่า เสียชีวิตมาประมาณ 1 เดือน แต่ยังดูออกว่า เสื้อของผู้เสียชีวิตถูกถลกขึ้นมาอยู่บริเวณแผ่นหลัง ขณะที่กางเกงถูกถอดลงมากองอยู่บริเวณข้อเท้าข้างขวา,ห่างจากร่างของผู้เสียชีวิตเล็กน้อย พบกระปุกยาสีขาวตกอยู่ เมื่อเจ้าหน้าที่ตำรวจตรวจสอบข้อมูลคนหายในพื้นที่ พบว่ามีหญิงวัยกลางคนที่ถูกแจ้งหายไว้หนึ่งราย เจ้าหน้าที่จึงแจ้งให้ญาติเดินทางมาดูศพ เมื่อญาติเดินทางมาดูศพก็ถึงกับเข่าอ่อน เนื่องจากจำรองเท้าและการแต่งกายของผู้เสียชีวิตได้ ว่าผู้ตายน่าจะเป็น นางสาวติ๋ม (นามสมมติ) อายุ 45 ปี ชาว อ.ท่ามะกา จ.กาญจนบุรี อาชีพรับจ้างทั่วไป ซึ่งหายออกจากบ้านที่อยู่ห่างจากจุดเกิดเหตุประมาณ 2 กม. โดยหายตัวออกจากบ้านไปตั้งแต่เมื่อช่วงเย็นวันที่ 27 พฤษภาคม 2560 ที่ผ่านมา,โดยญาติของ นางสาวติ๋ม กล่าวว่า นางสาวติ๋ม มีปัญหาทางด้านสุขภาพจิต ตั้งแต่เมื่อสามีของเธอเสียชีวิตไปเมื่อหลายเดือนก่อน กระทั่งเมื่อวันที่ 27 พฤษภาคมที่ผ่านมา ทางญาติของสามี ได้มีการจัดงานครบรอบร้อยวันการเสียชีวิตของสามี ก่อนที่ในช่วงเย็นวันดังกล่าว เธอจะเดินหายออกไปจากบ้านพร้อมสุนัขหนึ่งตัว จากนั้นก็ไม่มีใครพบเห็นอีก กระทั่งสองวันผ่านไป สุนัขตัวดังกล่าวก็กลับมาที่บ้าน แต่ไร้ร่องรอยของ นางสาวติ๋ม ญาติๆ ได้พยายามออกตามหาแต่ก็ไม่พบตัว และได้ไปแจ้งความเอาไว้ที่สถานีตำรวจภูธรสำรอง จนมาถึงวันที่ 23 มิถุนายน แม่ของ นางสาวติ๋ม ได้ไปแจ้งเจ้าหน้าที่มูลนิธิมิราเคิลฯ เพื่อให้มาช่วยงมหาศพของลูกสาว เนื่องจากอยู่ๆ ก็มีหญิงสาวข้างบ้าน ที่มีอาการคล้ายถูกวิญญาณเข้าสิง มาบอกกับแม่ของ นางสาวติ๋ม ว่า นางสาวติ๋ม ถูกฆ่าและทิ้งศพเอาไว้ในน้ำ แต่เจ้าหน้าที่งมหาอยู่นานก็ไม่พบศพ,กระทั่งในวันนี้ มีชาวบ้านที่มาเดินหาเห็ดและได้กลิ่นเน่าเหม็นคล้ายศพคนตาย จึงไปแจ้งเจ้าหน้าที่มาตรวจสอบ จนพบศพของ นางสาวติ๋ม ดังกล่าว ซึ่งก็อยู่ห่างจากจุดที่มีการงมหาไม่ถึงหนึ่งกิโลเมตร,เบื้องต้น แพทย์ได้ชันสูตรศพ พบว่าที่ด้านหลังของศพมีร่องรอยคล้ายถูกแทง แต่ต้องตรวจสอบอย่างละเอียดอีกครั้ง เนื่องจากศพเริ่มที่จะเน่าแล้ว ขณะที่บรรดาญาติของ นางสาวติ๋ม เชื่อว่า นางสาวติ๋ม น่าจะถูกลวงมาฆ่าข่มขืน เนื่องจากบริเวณจุดพบศพเป็นป่าที่อยู่ลึกและมีต้นไม้ขึ้นรก ขณะที่รองเท้าก็ถูกพบอยู่ห่างจากศพกว่าสามร้อยเมตร และกางเกงยังถูกดึงมากองอยู่ที่ข้อเท้า จึงอยากขอให้เจ้าหน้าที่ตรวจสอบร่างของผู้เสียชีวิตอย่างละเอียด เพื่อหาสาเหตุการเสียชีวิตที่แน่ชัด หากเป็นการฆาตกรรม ก็อยากที่จะให้ตำรวจติดตามจับกุมตัวผู้ก่อเหตุมาดำเนินคดีตามกฎหมายให้ได้ต่อไป.
พบศพหญิงวัยกลางคน เสียชีวิตปริศนาในป่าริมแม่น้ำแม่กลอง ญาติมาดูถึงกับทรุด บอกหายออกจากบ้านหลังไปร่วมงานศพสามี ทำบุญครบ 100 วัน พร้อมสุนัข ก่อนสุนัขกลับมาบ้าน แต่ผู้ตายไม่กลับมาด้วย สงสัยถูกลวงมาฆ่าข่มขืน 
ตายปริศนา,กาญจนบุรี,ฆ่าทิ้งน้ำ,แม่น้ำแม่กลอง,วิญญาณเข้าสิง,ข่าวทั่วไป